**Likumprojekta**

**"Grozījums likumā "Par zemes reformas pabeigšanu lauku apvidos""**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta "Grozījums likumā "Par zemes reformas pabeigšanu lauku apvidos"" (turpmāk – projekts) mērķis ir noteikt Valsts zemes dienesta kompetenci īpašuma tiesību atjaunošanai personām, kuras noteiktā termiņa iesniegušas Latvijas Republikas Centrālā zemes komisijā (turpmāk – Centrālā zemes komisija) īpašuma tiesību atjaunošanas pieprasījumu un dokumentus, kas apliecina zemes īpašuma un mantošanas tiesības, pēc Centrālās zemes komisijas darbības izbeigšanas.Projekts stāsies spēkā vienlaikus ar citiem budžeta paketes likumprojektiem. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts, pamatojoties uz:1. Ministru kabineta 2019. gada 20. augusta sēdē (prot. Nr. 35, 26. §, 36. punkts) doto uzdevumu Tieslietu ministrijai 2020. gada valsts budžeta likumprojektu paketē sagatavot grozījumus likumā "Par zemes komisijām", kas paredz Centrālās zemes komisijas likvidēšanu un tās funkciju un uzdevumu nodošanu Valsts zemes dienestam ar 2021. gada 1. jūliju, kā arī paredzot Centrālās zemes komisijai pienākumu komisijai piešķirto valsts budžeta līdzekļu ietvaros 2020. gada laikā sagatavot Centrālās zemes komisijas arhīva materiālu, kas saistīti ar zemes reformu, nodošanu Valsts zemes dienestam. Ievērojot to, ka vienīgais Centrālās zemes komisijas kompetencē esošais aktuālais uzdevums ir minēts likumā "Par zemes reformas pabeigšanu lauku apvidos", tad tiesiskās skaidrības nodrošināšanai šis projekts virzāms paralēli ar likumprojektu "Grozījumi likumā "Par zemes komisijām"", un abi tiek virzīti budžeta likumprojektu paketē.2. Ministru kabineta 2019. gada 20. marta rīkojuma Nr. 116 "Par likumprojekta "Par vidēja termiņa budžeta ietvaru 2020., 2021. un 2022. gadam" un likumprojekta "Par valsts budžetu 2020. gadam" sagatavošanas grafiku" pielikuma 12. punktā doto uzdevumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekta "Par vidēja termiņa budžeta ietvaru 2020., 2021. un 2022. gadam" un likumprojekta "Par valsts budžetu 2020. gadam" (budžeta likumprojektu pakete) paketē iekļauts likumprojekts "Grozījumi likumā "Par zemes komisijām"". Tas paredz noteikt, ka Centrālā zemes komisija sakārto savu arhīva dokumentāciju, kas saistīta ar zemes reformu, atbilstoši prasībām normatīvo aktu dokumentu pārvaldības un arhīvu jomā un līdz 2021. gada 1. jūnijam nodod to Valsts zemes dienestam, izbeidzot savu darbu 2021. gada 30. jūnijā. Tā pat minētais likumprojekts paredz samazināt Centrālās zemes komisijas locekļu skaitu no 20 līdz 9 Centrālās zemes komisijas locekļiem.Centrālās zemes komisijas kompetence noteikta astoņos normatīvajos aktos, tai skaitā likumā "Par zemes reformas pabeigšanu lauku apvidos". Tā kā vairums no šajā likumā Centrālajai zemes komisijai noteiktajiem uzdevumiem ir terminēti (4. panta pirmās daļas 2. punkts, 16. panta pirmā daļa, 16. panta otrās daļas 1. punkts, 16. panta trešās daļas 1. punkts) vai saistīti ar kārtību, kādā Centrālā zemes komisija un Valsts zemes dienests pieņem lēmumu par zemes piešķiršanu īpašumā par samaksu vai zemes īpašuma tiesību atjaunošanu (2. panta desmitā un vienpadsmitā daļa) un kārtību, kādā atjaunojamas īpašuma tiesības bijušajiem zemes īpašniekiem vai viņu mantiniekiem, arī bijušajiem zemes īpašniekiem, kuri līdz 1940. gada 21. jūlijam uzsāka izpirkt (aizpirka) Latvijā atstātos vācu izceļotāju nekustamos īpašumus no Vispārējās Lauksaimniecības bankas vai Valsts zemes bankas, vai viņu mantiniekiem, saskaņā ar šā likuma [16. panta](https://likumi.lv/ta/id/45729#p16) otrās daļas 2. punktu (16. panta pirmā daļa, 16. panta trešās daļas 2. punkts un 17. pants), tad jautājums par Centrālajai zemes komisijai noteikto uzdevumu deleģēšanu citai institūcijai pēc tās darbības izbeigšanas skatāms tikai saistībā ar likuma "Par zemes reformas pabeigšanu lauku apvidos" 16. panta otrās daļas 2. punktā noteikto – Centrālā zemes komisija, pamatojoties uz ieinteresēto personu pieprasījumu un dokumentiem, kas apliecina zemes īpašuma un mantošanas tiesības (tai skaitā personām, kuras līdz 1940. gada 21. jūlijam uzsāka izpirkt (aizpirka) Latvijā atstātos vācu izceļotāju nekustamos īpašumus no Vispārējās Lauksaimniecības bankas vai Valsts zemes bankas, kā arī šo personu mantiniekiem par īpašuma tiesības apliecinošu dokumentu var uzskatīt Latvijas Valsts vēstures arhīva izziņu, kurā norādīti nekustamā īpašuma izpircēji (aizpircēji), dati par nekustamo īpašumu un bankā iemaksātā naudas summa) atjauno zemes īpašuma tiesības uz pastāvīgā lietošanā piešķirto zemi, izņemot šā likuma [2. panta](https://likumi.lv/ta/id/45729#p2) sestajā daļā minētos gadījumus, vai uz zemes reformas pabeigšanai paredzēto zemi, vai uz zemi, kas nav ierakstīta zemesgrāmatā un ko tās nomā no vietējās pašvaldības atbilstoši [Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma](https://likumi.lv/ta/id/111962-valsts-un-pasvaldibu-ipasuma-privatizacijas-un-privatizacijas-sertifikatu-izmantosanas-pabeigsanas-likums) [25. panta](https://likumi.lv/ta/id/111962-valsts-un-pasvaldibu-ipasuma-privatizacijas-un-privatizacijas-sertifikatu-izmantosanas-pabeigsanas-likums#p25) otrajai daļai.No likuma "Par zemes komisijām" 2. panta 2.2.5. punkta un 2.1 panta 2.12.2. punkta izriet, ka lēmumu par īpašuma tiesību atjaunošanu attiecīgā institūcija pieņem pēc zemes robežu ierādīšanas (iemērīšanas) un zemes robežu ierādīšanas akta sastādīšanas un zemes robežu plāna izgatavošanas.Likuma "Par zemes reformu Latvijas Republikas lauku apvidos" 22. panta pirmajā daļā un likuma "Par zemes reformu Latvijas Republikas pilsētās" 18. panta pirmajā daļā noteiktajām personām zemes kadastrālo uzmērīšanu, kad tā saistīta ar zemes īpašuma tiesību atjaunošanu vai zemes īpašuma kompensēšanu ar līdzvērtīgu zemi, veic par valsts budžeta līdzekļiem.Valsts zemes dienesta uzturētajā par valsts budžeta līdzekļiem uzmērāmo zemes vienību sarakstā (turpmāk – Saraksts) 2019. gada 15. augustā iekļautas ir 4 600 zemes vienības.Atbilstoši pēdējo četru gadu laikā veiktajiem iepirkuma procedūras rezultātiem vienas zemes vienības par valsts budžeta līdzekļiem veicamās zemes kadastrālas uzmērīšanas izmaksas vidēji sastāda nedaudz vairāk kā 900 *euro*. Ievērojot to, ka valsts budžeta līdzekļi zemes kadastrālajai uzmērīšanai netiek piešķirti, Valsts zemes dienests katru gadu no kopējās valsts budžeta dotācijas zemes kadastrālajai uzmērīšanai novirza aptuveni 70 000 *euro*, organizējot gadā ap 70 zemes vienību uzmērīšanu. Katru gadu apmēram 60 Sarakstā iekļautās zemes vienības tiek uzmērītas par zemes lietotāju pašu līdzekļiem. Minētais nozīmē, ka ar Valsts zemes dienesta novirzītajiem un zemes lietotāju pašu finanšu līdzekļiem zemes kadastrālā uzmērīšana par valsts budžeta līdzekļiem varētu noslēgties pēc 35 gadiem.No minētā secināms, ka Centrālajai zemes komisijai noteiktā lēmumu pieņemšanas par īpašuma tiesību atjaunošanu kompetence būs aktuāla vēl ilgstošā laika periodā arī pēc zemes reformas pabeigšanas visā valsts teritorijā.Saskaņā ar Ministru kabineta 2011. gada 20.decembra noteikumu Nr.971 "Valsts zemes dienesta nolikums" 3.15. apakšpunktu un 8. punktu, kā arī likuma "Par zemes reformas pabeigšanu lauku apvidos" 2. panta sesto, desmito un vienpadsmito daļu lēmumu pieņemšana par zemes īpašuma tiesību atjaunošanu, izņemot likuma "Par zemes reformas pabeigšanu lauku apvidos" 16. panta otrās daļas 2. punktā noteiktajā gadījumā, ir Valsts zemes dienesta kompetences jautājums.Ievērojot iepriekš minēto un to, ka likumprojekts "Grozījumi likumā "Par zemes komisijām"" paredz izbeigt Centrālās zemes komisijas darbību 2021. gada 30. jūnijā, projekts paredz, ka no 2021. gada 1. jūlija likuma "Par zemes reformas pabeigšanu lauku apvidos" 16. panta otrās daļas 2. punktā noteikto uzdevumu veic Valsts zemes dienests. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija (Valsts zemes dienests). |
| 4. | Cita informācija | Projekta virzība ir steidzama, jo to ir nepieciešams izstrādāt un iesniegt Ministru kabinetā saskaņā ar likumprojekta "Par vidēja termiņa budžeta ietvaru 2020., 2021. un 2022. gadam" un likumprojekta "Par valsts budžetu 2020. gadam" sagatavošanas grafiku.Projekts virzāms paralēli ar likumprojektu "Grozījumi likumā "Par zemes komisijām"". |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts ietekmēs apmēram 500 privātpersonas – bijušos zemes īpašniekus vai viņu mantiniekus (tai skaitā personas, kuras līdz 1940. gada 21. jūlijam uzsāka izpirkt (aizpirka) Latvijā atstātos vācu izceļotāju nekustamos īpašumus no Vispārējās Lauksaimniecības bankas vai Valsts zemes bankas, kā arī šo personu mantinieki), kuri iesniedza pieprasījumus par zemes īpašuma tiesību atjaunošanu un dokumentus, kas apliecina zemes īpašuma un mantošanas tiesības Centrālajā zemes komisijā līdz likuma "Par zemes reformas pabeigšanu lauku apvidos" 16. panta pirmajā daļā noteiktajam termiņam, gadījumos, kad Centrālā zemes komisija pieņēmusi likuma "Par zemes reformas pabeigšanu lauku apvidos" 16. panta trešās daļas 1. punktā noteikto atzinumu un īpašuma tiesību atjaunošanai piešķirtajai zemei nebūs veikta kadastrālā uzmērīšana līdz 2019. gada 1. jūlijam. |
| 2. | Tiesiskā regulējuma ietekme uz tautsaimniecību un administratīvo slogu | Ievērojot to, ka visos gadījumos, kad zeme nodota īpašuma tiesību atjaunošanai, jāveic tās kadastrālā uzmērīšana, pēc kuras attiecīgajā institūcijā jāpieprasa un jāsaņem lēmums par īpašuma tiesību atjaunošanu, savukārt projekta regulējums paredz tikai minētā lēmuma pieņēmējinstitūcijas maiņu, tad projekts neietekmēs tautsaimniecību un administratīvo slogu. |
| 3. | Administratīvo izmaksu monetārs novērtējums | Projekts neradīs administratīvās izmaksas bijušajiem zemes īpašniekiem vai viņu mantiniekiem (tai skaitā personām, kuras līdz 1940. gada 21. jūlijam uzsāka izpirkt (aizpirka) Latvijā atstātos vācu izceļotāju nekustamos īpašumus no Vispārējās Lauksaimniecības bankas vai Valsts zemes bankas, kā arī šo personu mantiniekiem). Šīm personām, kurām īpašuma tiesību noformēšanai zemesgrāmatā nepieciešams saņemt attiecīgās institūcijas sagatavoto lēmumu par zemes īpašuma tiesību atjaunošanu, ko līdz šim Centrālā zemes komisija sagatavoja bez maksas, arī Valsts zemes dienests šo pakalpojumu sniegs bez maksas. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019. gads | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi  | 0 | 0 | 0 | 0 | 0 | 0 | 0 |
| 1.1. valsts pamatbudžets  | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme  | 0 | 0 | 0 | 0 | 0 | 0 | 0 |
| 3.1. valsts pamatbudžets  | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Projekta ietekme uz valsts budžetu norādīta likumprojekta "Grozījumi likumā "Par zemes komisijām"" anotācijā, kas tiek virzīts vienotā paketē ar šo projektu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts virzāms paralēli ar likumprojektu "Grozījumi likumā "Par zemes komisijām"", un abi tiek virzīti budžeta likumprojektu paketē. Likuma "Par zemes reformas pabeigšanu lauku apvidos" 16. panta otrās daļas 2. punktā noteiktais uzdevums būtu nododams Valsts zemes dienesta kompetencē tikai pēc likumā "Par zemes komisijām" noteiktā Centrālās zemes komisijas darbības izbeigšanas termiņa un attiecīgo Centrālās zemes komisijas arhīva dokumentu nodošanu Valsts zemes dienestam. |
| 2. | Atbildīgā institūcija | Tieslietu ministrija (Valsts zemes dienests). |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekta "Grozījumi likumā "Par zemes komisijām"" virzība ir steidzama, jo to ir nepieciešams izstrādāt un iesniegt Ministru kabinetā saskaņā ar likumprojekta "Par vidēja termiņa budžeta ietvaru 2020., 2021. un 2022. gadam" un likumprojekta "Par valsts budžetu 2020. gadam" sagatavošanas grafiku, tāpēc sabiedrības līdzdalību un komunikācijas aktivitātes nebija iespējams nodrošināt. Papildus likumprojekts "Grozījumi likumā "Par zemes komisijām"" ir izstrādāts, pamatojoties uz Ministru kabineta 2019. gada 20. augusta sēdē (prot. Nr. 35, 26. §, 36. punkts) doto uzdevumu Tieslietu ministrijai 2020. gada valsts budžeta likumprojektu paketē sagatavot grozījumus likumā "Par zemes komisijām", kas paredz Centrālās zemes komisijas likvidēšanu un tās funkciju un uzdevumu nodošanu Valsts zemes dienestam ar 2021. gada 1. jūliju, kā arī paredzot Centrālās zemes komisijai pienākumu komisijai piešķirto valsts budžeta līdzekļu ietvaros 2020. gada laikā sagatavot Centrālās zemes komisijas arhīva materiālu, kas saistīti ar zemes reformu, nodošanu Valsts zemes dienestam. Attiecīgi jautājums pēc būtības jau ir izlemts Ministru kabineta 2019. gada 20. augusta sēdē. Projekts virzāms paralēli ar likumprojektu "Grozījumi likumā "Par zemes komisijām"", un abi tiek virzīti budžeta likumprojektu paketē. Attiecīgi sabiedrības līdzdalību un komunikācijas aktivitātes nebija iespējams nodrošināt. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Valsts zemes dienests un Centrālā zemes komisija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts paredz no 2021. gada 1. jūlija noteikt Valsts zemes dienestam jaunu uzdevumu – atjaunot zemes īpašuma tiesības uz pastāvīgā lietošanā piešķirto zemi, izņemot likuma "Par zemes reformas pabeigšanu lauku apvidos" [2. panta](https://likumi.lv/ta/id/45729#p2) sestajā daļā minētos gadījumus, vai uz zemes reformas pabeigšanai paredzēto zemi, vai uz zemi, kas nav ierakstīta zemesgrāmatā un ko bijušie zemes īpašnieki vai viņu mantinieki nomā no vietējās pašvaldības atbilstoši [Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma](https://likumi.lv/ta/id/111962-valsts-un-pasvaldibu-ipasuma-privatizacijas-un-privatizacijas-sertifikatu-izmantosanas-pabeigsanas-likums) [25. panta](https://likumi.lv/ta/id/111962-valsts-un-pasvaldibu-ipasuma-privatizacijas-un-privatizacijas-sertifikatu-izmantosanas-pabeigsanas-likums#p25) otrajai daļai. Projekta izpildes rezultātā nenotiks jaunu institūciju izveide, esošu institūciju likvidācija un reorganizācija. Projektam nav paredzēta arī ietekme uz institūciju cilvēkresursiem, jo tā izpildi Valsts zemes dienests nodrošinās ar esošajām amata vietām. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

Mierkalne 67038681

judite.mierkalne@vzd.gov.lv